**Philippe François Marie de Hauteclocque** (\* 22. november 1902, Belloy-Saint-Léonard, Francúzsko – † 28. november 1947, Bechar, Alžírsko), vo francúzskom odboji za 2. svetovej vojny známy ako **Jacques-Philippe Leclerc**, bol francúzsky vojak, generál francúzskej armády počas druhej svetovej vojny. Po smrti bol vyhlásený za maršala Francúzska.

Životopis
---------

Vyštudoval École spéciale militaire v Saint-Cyr. Absolvoval roku 1924. Vstúpil do armády a po porážke Francúzska roku 1940 sa pridal k hnutiu odporu a bojoval pod velením generála de Gaule. Prijal krycie meno Leclerc, aby jeho manželka a deti neboli ohrozené, ak by sa jeho meno objavilo v novinách. Bol poslaný do Afriky, kde bojoval proti spojencom Vichystického režimu. Po jeho velením francúzskej jednotky dobyli Kufru, kde zložil so svojimi mužmi prísahu známu ako *Serment de Koufra*, v ktorej sľúbil bojovať až do vyvesenia vlajky nad štrasburgskú katedrálu. Po vylodení v Normandii 1. augusta 1944 sa jeho jednotka, známa ako *L Force*, začlenila do *2e Division Blindée* a zúčastnila sa bojov v Európe. Leclerc patril k osloboditeľom Paríža, keď jeho 2. obrnená divízia bola súčasťou oslobodzujúcej tretej Pattonovej armády. 

Po skončení bojov v Európe bol odvelený na Ďaleký východ, kde sa zapojil do bojov proti Japonsku. Reprezentoval Francúzsko pri podpise kapitulácie Japonska. Potom sa neúspešne pokúšal rokovaním zabrániť konfliktu v Indočíne, kde vietnamskí nacionalisti pod vedením Ho Či Mina vyhlásili nezávislosť. V neobyčajne ťažkej pozícii takmer dosiahol dohodu. Jeho nadriadený dosadený generálom de Gaule ho skritizoval, že "*velitelia francúzskych vojsk sa miesto boja pokúšajú vyjednávať*". Leclerc bol odvolaný a jeho nástupca Jean-Étienne Valluy sa pokúsil bývalú francúzsku kolóniu obnoviť aj za cenu veľkých obetí na oboch stranách. Leclerc odišiel do Paríža, kde varoval, že problém v Indočíne nie je sporom s komunizmom, ale s vietnamským nacionalizmom, nebol však vypočutý. 

Zahynul pri leteckej havárii v Alžírsku.

Literatúra
----------

* SMITH, Robert Ross. *Riviera to the Rhine*. Washington, DC : Center of Military History, 1993. Dostupné online. Archivované 2019-03-27 z originálu. (anglicky)

* CLAYTON, Anthony. *Three Marshals of France*. London : Brassey's, 1992. ISBN 0-08-040707-2. (anglicky)

* COLE, Hugh M.. *The Lorraine Campaign*. Washington, DC : Center of Military History, 1950. Dostupné online. Archivované 2015-09-24 z originálu. (anglicky)

* KARNOW, Stanley. *Vietnam: A History*. New York : Viking Press, 1983. ISBN 0-670-74604-5. (anglicky)

* KEEGAN, John. *Six Armies in Normandy: from D-Day to the Liberation of Paris, June 6th-August 25th, 1944*. New York : Viking Press, 1982. ISBN 0-670-64736-5. (po anglicky)

* MOORE. *Free France's Lion: The Life of Philippe Leclerc, De Gaulle's Greatest General*. [s.l.] : [s.n.], 1982. ISBN 978-1-61200-068-8. (anglicky)

* PUCHALSKI, Zbigniew. *Dzieje polskich znaków zaszczytnych (History of Polish Decorations)*. Warsaw : Wydawnictwo Sejmowe, 2000. ISBN 978-83-7059-388-9. (poľsky)

* TRIGG, Jonathan. *Hitler's Gauls: The History of the 33rd Waffen Division Charlemagne*. Stroud : Spellmont, 2006. ISBN 978-1-86227-293-4. (anglicky)

* VÉZINET, Adolphe. *Le Général Leclerc de Hauteclocque, Maréchal de France*. Stroud : Presses de la Cité, 1974. ISBN 978-1-86227-293-4. (francúzsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Philippe Leclerc de Hauteclocque**

Externé odkazy
--------------

* Raids in the Fezzan
* Profil na stránkach Paríža Archivované 2012-10-09 na Wayback Machine
* Mémorial Leclerc Archivované 2009-01-29 na Wayback Machine
* ordredelaliberation.fr Archivované 2014-04-26 na Wayback Machine

Zdroj
-----

*Tento článok je čiastočný alebo úplný preklad článku Philippe Leclerc de Hauteclocque na českej Wikipédii.*

Autoritné údaje: * BnF: 11911950b
* GND: 118726951
* ISNI: 0000000121024528
* LCCN: n83010369
* VIAF: 76318700
* WorldCat: lccn-n83010369